Document ID: /roh_data/filtered/swiss_laws_in_ROH.jsonl.gz/358

872.100

Lescha davart il traffic public en il chantun Grischun (LTrP)

dals 02-09-2022 (versiun dals 01-01-2023)

Il Cussegl grond dal chantun Grischun1),

sa basond sin l'art. 82 al. 1 ed al. 3 da la Constituziun chantunala2), suenter avair gì invista da la missiva da la Regenza dals 3 da matg 20223),

concluda:

1. Disposiziuns generalas

Object e champ d'applicaziun

Art.  1 1 Questa lescha regla il traffic public en il chantun Grischun areguard l'avertura, areguard   la   purschida,   areguard   las   contribuziuns,   areguard   las   cumpetenzas   ed areguard la procedura.

2 Ultra da quai regla ella l'empustaziun e la finanziaziun dal transport da rauba cun la viafier en il chantun Grischun.

3 A   questa   lescha   èn   suttamessas   las   interpresas   da   transport   ch'èn   activas   en   il chantun Grischun, las vischnancas, las regiuns, las corporaziuns da vischnancas ed organisaziuns sumegliantas che adempleschan incumbensas en il sectur dal traffic public en il chantun.

Intent

Art.  2 1 Resguardond ina politica persistenta d'abitadi, d'economia, d'energia, d'ambient e sociala promovan il chantun e las vischnancas il traffic public cun la finamira:

a)

b)

da garantir in'avertura commensurada da tut ils lieus coordinond tut il traffic;

da garantir l'utilisaziun effizienta dals meds finanzials dal maun public en il rom da las prescripziuns finanzialas;

1) PCG 2022/2023, 49 2) DG 110.100 3) pagina 103 * tabellas da las modificaziuns a la fin dal relasch

1

872.100

c)

d)

e)

d'utilisar   l'energia   en   moda   spargnusa   ed   economica   sco   er   da   schanegiar l'ambient;

da stgaffir stimuls per midar al traffic public;

da   resguardar   e   d'integrar   novas   tecnologias   e   furmas   da   mobilitad   en   la concepziun da traffic.

2 Il chantun coordinescha il traffic public cun il traffic a gronda distanza e cun il transport da rauba cun la viafier.

Coordinaziun e collavuraziun

Art.  3 1 En collavuraziun cun la Confederaziun, cun las vischnancas, cun las regiuns, cun las corporaziuns da vischnancas sco er cun organisaziuns sumegliantas coordinescha il chantun las mesiras per il traffic public e per il transport da rauba cun la viafier. El coordinescha las mesiras cun il traffic individual motorisà e cun il traffic da peduns e da velos.

2 Il chantun collavura cun la Confederaziun, cun ils chantuns vischins, cun l'exteriur vischin, cun las vischnancas, cun las regiuns, cun las corporaziuns da vischnancas, cun organisaziuns sumegliantas sco er cun las interpresas da transport.

Noziuns

Art.  4 1 En il senn da questa lescha chapeschan ins:

a)

traffic public: purschidas da traffic per avrir lieus cun meds da transport ch'èn accessibels per tut las persunas e che circuleschan per regla tenor in urari publitgà;

transport   da   rauba   cun   la   viafier:   transport   da   rauba   cun   la   viafier   sco   er transtgargiada da rauba en il rom dal traffic cumbinà;

interpresas   da   transport:   interpresas   dal   traffic   public   che   furneschan   ina prestaziun da transport per incumbensa publica;

tips d'avertura: attribuziun da l'avertura en il territori chantunal cun il traffic public en il rom da l'avertura da basa (traffic regiunal da persunas ed avertura fundamentala), da l'avertura supplementara u dal traffic local;

purschida: lingia dal traffic public cun in tschert dumber da pèrs da curs ch'èn dividids en differents stgalims da purschida;

contribuziuns da gestiun: contribuziuns che vegnan pajadas – sin basa d'ina cunvegna   davart   la   purschida   –   per   regla   sco   indemnisaziun   dals   custs planisads betg cuvrids en il rom da la procedura d'empustaziun;

contribuziuns d'investiziun u da promoziun: avantatgs finanzials che vegnan concedids a la petenta u al petent, sch'ella u el impunda en moda adequata agens meds finanzials;

novas furmas da mobilitad: purschidas dal traffic public e dal transport da rauba cun la viafier che na circuleschan betg stringentamain tenor in urari publitgà.

b)

c)

d)

e)

f)

g)

h)

2

872.100

2. Purschida

2.1. PLANISAZIUN

Concept chantunal dal traffic public

Art.  5 1 Il concept chantunal dal traffic public serva a planisar a media vista ed a diriger a lunga vista la purschida. El vegn repassà ed approvà periodicamain tras il chantun en il senn d'ina planisaziun successiva.

2 Tar l'elavuraziun dal concept chantunal dal traffic public accepta il chantun ils interess da las vischnancas, da las corporaziuns da vischnancas e da las regiuns sur las presidentas ed ils presidents d'urari. El po consultar las interpresas da transport ch'èn activas en il traffic public sin il territori chantunal.

2.2. AVERTURA

Stgalims da purschida en il traffic public

Art.  6 1 Per avrir il territori chantunal cun il traffic public vegnan definids stgalims da purschida. Il chantun fixescha las valurs directivas.

Tips d'avertura en il traffic public

Art.  7 1 Las vischnancas han il dretg d'ina avertura da basa commensurada che correspunda a la dumonda. La purschida vegn adattada tenor ils basegns durant il di e durant la stagiun.

2 Las vischnancas che n'adempleschan betg las premissas tenor l'alinea 1 areguard la dumonda per in'avertura da basa, han il dretg d'ina avertura fundamentala. Sco criteri s'orientescha ella al dumber d'abitantas ed abitants. Davart il dretg d'avertura da fracziuns communalas decida il chantun.

3 L'avertura supplementara cumpiglia la purschida che surpassa l'avertura da basa.

Ella tegna quint da finamiras da la politica dals abitadis e da la regiun sco er da finamiras economicas e turisticas.

4 Il traffic local cumpiglia l'avertura entaifer in lieu.

3

872.100

2.3. EMPUSTAZIUN

2.3.1. Traffic public

Avertura da basa e supplementara

Art.  8 1 En il rom da l'avertura da basa emposta il chantun ensemen cun la Confederaziun l'avertura   cun   il   traffic   regiunal   da   persunas   e   supplementarmain   in'avertura fundamentala.

2 En collavuraziun cun las vischnancas, cun las regiuns, cun las corporaziuns da vischnancas u cun organisaziuns sumegliantas po il chantun empustar in'avertura che surpassa   quella   tenor   l'alinea 1   (avertura   supplementara),   e   quai   resguardond   la dumonda sco er la rentabilitad.

3 La   procedura   d'empustaziun   sa   drizza   tenor   las   disposiziuns   respectivas   da l'Ordinaziun davart l'indemnisaziun dal transport regiunal da persunas4)  concernent empustaziuns cuminaivlas da la Confederaziun e dals chantuns, uschenavant ch'il chantun   na   relascha   betg   disposiziuns   divergentas   per   l'avertura   fundamentala   e supplementara.   Empè   da   la   Confederaziun   (Uffizi   federal   da   traffic)   agescha   il chantun. Per regla è il chantun cumpetent per l'empustaziun tenor l'alinea 2.

4 Durant l'onn tranteren da la procedura d'empustaziun da la Confederaziun che dura 2   onns   po   il   chantun   adattar   l'empustaziun   da   l'avertura   da   basa   u   da   l'avertura supplementara.

Traffic local

Art.  9 1 Per empustar il traffic local èn cumpetentas las vischnancas.

2 L'empustaziun sto vegnir coordinada cun las chadainas da transport da la purschida surordinada dal traffic public.

2.3.2. Transport da rauba cun la viafier

Rolla dal chantun

Art.  10 1 Il   chantun   emposta   il   transport   da   rauba   cun   la   viafier   da   las   interpresas   da transport ch'èn activas en il chantun Grischun.

4) CS 745.16

4

872.100

3. Contribuziuns

Finanziaziun

Art.  11 1 Las contribuziuns chantunalas vegnan finanziadas sur las finanzas generalas dal chantun.

3.1. CONTRIBUZIUNS DA GESTIUN

Traffic public

Art.  12 1 Il chantun paja sia part als custs betg cuvrids dal traffic regiunal da persunas.

2 Il chantun finanziescha ils custs betg cuvrids da l'avertura fundamentala.

3 Il chantun paja ina contribuziun da 50 fin 80 pertschient als custs betg cuvrids da l'avertura supplementara. En cas da pliras vischnancas vegn la part dals custs vi dals custs betg cuvrids da l'avertura supplementara calculada per mintga vischnanca tenor il dumber d'abitantas e d'abitants, nun che las vischnancas fixeschian in'autra clav da repartiziun.

4 Las vischnancas finanzieschan ils custs dal traffic local.

5 Ils   custs   d'amortisaziun   e   da   finanziaziun   d'investiziuns   novas   e   d'investiziuns substitutivas   valan   per   regla   sco   custs   indemnisabels,   uschenavant   che   quels   èn vegnids approvads ordavant dals empustaders.

Art.  13 1 Il chantun paja sia part als custs betg cuvrids dal transport da rauba cun la viafier.

Transport da rauba cun la viafier

Cunvegnas davart la purschida

Art.  14 1 Il chantun fa cunvegnas davart la purschida cun las interpresas da transport per la purschida ch'el ha empustà en atgna cumpetenza.

2 Dal rest vegn la cunvegna davart la purschida concludida tenor las disposiziuns respectivas   da   l'Ordinaziun   davart   l'indemnisaziun   dal   transport   da   persunas regiunal5).

Transport d'autos

Art.  15 1 A   favur   dal   transport   d'autos   cun   la   viafier   na   vegnan   concedidas   naginas contribuziuns.

2 Per   singulas   colliaziuns   po   il   chantun   pajar   excepziunalmain   per   motivs   da   la politica   regiunala   u   per   auters   motivs   impurtants   contribuziuns   als   custs   betg cuvrids,   sch'il   manaschi   da   talas   colliaziuns   n'è   betg   supportabel   per   motivs economics.

5) CS 745.16

5

872.100

Purschidas transcunfinalas

Art.  16 1 Il   chantun   po   sa   participar   a   l'empustaziun   da   purschidas   transcunfinalas   en   il traffic da lingia, sche las parts interessadas ordaifer il chantun sa participeschan en moda adequata a la finanziaziun dals custs betg cuvrids.

2 Per   trajects   curts   ordaifer   il   territori   chantunal   po   il   chantun   excepziunalmain desister da la participaziun finanziala da terzas varts.

3.2. CONTRIBUZIUNS DA PROMOZIUN

f)

Mesiras per promover il traffic public

Art.  17 1 Per promover il traffic public po il chantun conceder contribuziuns. Las suandantas mesiras pon vegnir sustegnidas:

a)

b)

c)

d)

e)

lingias turisticas dal traffic public;

manaschis d'emprova;

mesiras transcunfinalas;

novas furmas da mobilitad;

mesiras en connex cun il traffic public, che eviteschan u che reduceschan essenzialmain l'emissiun da CO ;₂ ulteriuras mesiras che faciliteschan l'utilisaziun dals meds da traffic public u che promovan la midada a quels;

consorzis tariffars.

g)

2 Las   contribuziuns   importan   fin   50 pertschient   dals   custs   betg   cuvrids.   Las contribuziuns vegnan fixadas tenor l'interess chantunal per la mesira ord vista dal traffic public.

3 Sche l'interess dal chantun per la mesira predominescha, po il chantun augmentar las contribuziuns tenor l'alinea 2.

4 Exclusa è la promoziun, sche las mesiras èn d'attribuir exclusivamain al traffic local. In'excepziun è l'artitgel 22 da questa lescha.

Lingias turisticas dal traffic public

Art.  18 1 Il chantun po conceder contribuziuns a favur da lingias turisticas dal traffic public.

2 Las   lingias   turisticas   na   dastgan   betg   avair   in   caracter   d'avertura   direct   e   betg concurrenzar   purschidas   dal   traffic   regiunal   e   local   da   persunas,   mabain   ston cuntanscher in effect da midada al traffic public.

Manaschis d'emprova

Art.  19 1 Durant il manaschi d'emprova po il chantun conceder contribuziuns.

2 Suenter la terminaziun dal manaschi d'emprova sto il project vegnir finanzià tenor l'artitgel 12 u tenor l'artitgel 21 da questa lescha.

3 Il manaschi d'emprova vegn renconuschì per ina durada da fin 5 onns.

6

872.100

Mesiras transcunfinalas

Art.  20 1 Il   chantun   po   conceder   contribuziuns   a   favur   da   mesiras   transcunfinalas,   sche quellas cuntanschan in effect da midada al traffic public e sche las parts interessadas ordaifer il chantun sa participeschan adequatamain a la finanziaziun.

2 Sche   la   mesira   pertutga   ina   purschida   cun   in   curt   traject   ordaifer   il   territori chantunal, po il chantun excepziunalmain desister da la participaziun finanziala da terzas varts.

Novas furmas da mobilitad

Art.  21 1 Il chantun po conceder contribuziuns a favur da novas furmas da mobilitad per in'avertura cunvegnenta ed effizienta da lieus.

Art.  22 Mesiras per evitar u per reducir considerablamain l'emissiun da CO₂ 1 Il chantun po conceder contribuziuns a favur da mesiras en connex cun il traffic public, che eviteschan u che reduceschan essenzialmain l'emissiun da CO .₂

Ulteriuras mesiras

Art.  23 1 Il chantun po conceder contribuziuns a favur d'ulteriuras mesiras che faciliteschan l'utilisaziun dals meds da traffic public u che promovan la midada a quels. Quai èn en spezial:

a)

b)

mesiras d'infurmaziun, da commerzialisaziun e da promoziun da la vendita;

ulteriuras   purschidas   per   garantir   las   chadainas   da   transport   e   talas   che daventan necessarias en cas d'eveniments extraordinaris;

occurrenzas,   per   las   qualas   vegn   messa   a   disposiziun   ina   purschida supplementara per las persunas participadas e per ils giasts per meglierar la colliaziun cun il traffic public;

facilitaziuns   tariffaras   tenor   la   Lescha   federala   davart   il   transport   da persunas6).

c)

d)

Premissas e relaziun tranter las differentas contribuziuns

Art.  24 1 Contribuziuns a mesiras per promover il traffic public or da meds finanzials da la Confederaziun vegnan concedidas tenor lur premissas da contribuziun. Ellas ston vegnir resguardadas per calcular la contribuziun chantunala.

2 Il dretg da survegnir contribuziuns or da programs da promoziun tenor l'alinea 1 n'ha betg in effect liant per la promoziun chantunala.

3 Contribuziuns da promoziun tenor questa lescha pon vegnir cumuladas. Ensemen cun autras contribuziuns da la Confederaziun e dal chantun na dastgan ellas per regla betg surpassar 80 pertschient dals custs betg cuvrids per la singula mesira.

6) CS 745.1

7

872.100

4 Las premissas envers l'atgna prestaziun, envers la perdita, envers divergenzas dal project   u   envers   l'utilisaziun   per   in   auter   intent   resultan   confurm   al   senn   dals artitgels 31 ss. da questa lescha.

Consorzis tariffars

Art.  25 1 Il   chantun   sustegna   la   collavuraziun   tranter   las   interpresas   dal   traffic   public   e stgaffescha   las   premissas   per   introducir   consorzis   tariffars.   El   po   conceder contribuziuns a consorzis tariffars che permettan l'utilisaziun d'in unic bigliet per ina tariffa ch'è independenta dal med da transport e dal lieu da midada.

2 Las contribuziuns vegnan pajadas a l'instituziun purtadra.

3 Il chantun ed ils ulteriurs empustaders reglan l'indemnisaziun en ina cunvegna da collavuraziun cun las interpresas da transport.

4 Tut las interpresas da transport dal traffic public che survegnan prestaziuns dal chantun e da las vischnancas sin basa da questa lescha pon vegnir obligadas da collavurar en in consorzi tariffar.

3.3. CONTRIBUZIUNS D'INVESTIZIUN

Infrastructuras da la viafier

Art.  26 1 Il   chantun   po   conceder   contribuziuns   per   construir   e   per   engrondir   las infrastructuras   da   viafier   che   na   vegnan   betg   finanziadas   sur   il   fond   per l'infrastructura da viafier da la Confederaziun.

2 Las contribuziuns vegnan pajadas da princip a la construidra u al construider da l'infrastructura.

3 Las   contribuziuns   vegnan   fixadas   tenor   l'interess   chantunal.   La   contribuziun importa fin 50 pertschient dals custs imputabels. En cas da projects d'in interess chantunal spezial po il chantun augmentar las contribuziuns.

4 Il chantun po prefinanziar contribuziuns da la Confederaziun per infrastructuras da viafier, sch'il project serva al traffic public dal chantun.

Art.  27

Edifizis, stabiliments ed indrizs da traffic d'interpresas da transport sin via dal traffic public

1 Il   chantun   po   conceder   contribuziuns   per   construir   e   per   renovar   edifizis, stabiliments ed indrizs da traffic d'interpresas da transport sin via dal traffic public.

2 Las contribuziuns vegnan pajadas a la construidra u al construider.

3 Las   contribuziuns   vegnan   fixadas   tenor   l'interess   chantunal.   La   contribuziun importa fin 50 pertschient dals custs imputabels. Sche l'interess dal chantun per ina mesira predominescha, po il chantun augmentar las contribuziuns.

4 Per construir e per renovar projects che servan exclusivamain al traffic local na vegnan betg pajadas contribuziuns.

8

872.100

Stabiliments da park and ride e da bike and ride

Art.  28 1 Il chantun po conceder contribuziuns per construir stabiliments da park and ride e da bike and ride.

2 Las   contribuziuns   vegnan   fixadas   tenor   l'interess   chantunal.   La   contribuziun importa fin 30 pertschient dals custs imputabels.

Binaris da colliaziun

Art.  29 1 Il   chantun   po   conceder   contribuziuns   per   construir   e   per   renovar   binaris   da colliaziun.

2 La   definiziun,   las   premissas,   ils   custs   imputabels   sco   er   las   pretensiuns   e   las cundiziuns   per   promover   binaris   da   colliaziun   sa   drizzan   tenor   las   disposiziuns respectivas da la Lescha federala davart il transport da rauba tras las interpresas da viafier e da navigaziun7), uschenavant ch'il chantun na relascha betg disposiziuns divergentas.

3 Las   contribuziuns   vegnan   fixadas   tenor   l'interess   chantunal.   La   contribuziun importa fin 30 pertschient dals custs imputabels.

Transport da rauba cumbinà cun la viafier

Art.  30 1 Il chantun po conceder contribuziuns per construir, per acquistar e per renovar stabiliments   che   servan   a   transferir   rauba   sin   la   viafier   en   il   transport   da   rauba cumbinà cun la viafier.

2 La   definiziun,   las   premissas,   ils   custs   imputabels   sco   er   las   pretensiuns   e   las cundiziuns per promover il transport da rauba cumbinà cun la viafier sa drizzan tenor las disposiziuns respectivas da la Lescha federala davart il transport da rauba tras las interpresas da viafier e da navigaziun8), uschenavant ch'il chantun na relascha betg disposiziuns divergentas.

3 Las   contribuziuns   vegnan   fixadas   tenor   l'interess   chantunal.   La   contribuziun importa fin 50 pertschient dals custs imputabels.

Atgnas prestaziuns

Art.  31 1 La petenta u il petent ubain ulteriuras parts interessadas vi da las mesiras, sco vischnancas u terzas varts, ston furnir in'atgna prestaziun adequata.

2 Vischnancas   vischinas   betg   involvidas   ston   sa   participar   a   la   finanziaziun   da projects ch'èn d'in interess spezial per ellas.

Perdita

Art.  32 1 Sche la petenta u il petent cumenza cun la realisaziun dal project u sch'i vegnan fatgas   acquisiziuns   respectivamain   empustaziuns   gia   avant   la   garanzia   da contribuziuns, na vegnan concedidas naginas contribuziuns.

7) CS 742.41 8) CS 742.41

9

872.100

2 Il chantun po permetter a la petenta u al petent da cumenzar anticipadamain cun las lavurs   da   construcziun   u   da   far   anticipadamain   l'acquisiziun   respectivamain l'empustaziun.

3 Questa permissiun anticipada na dat nagin dretg da survegnir contribuziuns.

Divergenzas dal project

Art.  33 1 Sche l'edifizi, il stabiliment u l'empustaziun divergescha da la dumonda che furma la basa per la disposiziun da contribuziun u per la decisiun da contribuziun, po il chantun reducir, stritgar u pretender enavos las contribuziuns per il project.

2 La   petenta   u   il   petent   dastga   far   midadas   essenzialas   dal   project   u   talas   che chaschunan custs supplementars mo cun l'approvaziun precedenta dal chantun.

Utilisaziun per in auter intent

Art.  34 1 Sche projects tenor ils artitgels 26 ss. da questa lescha, che vegnan sustegnids dal chantun,   vegnan   utilisads   per   in   auter   intent   u   cuntrari   a   l'intent,   ston   las contribuziuns vegnir restituidas proporziunalmain ed immediatamain al chantun.

2 En cas excepziunals po la Regenza desister sin dumonda d'ina restituziun.

3.4. ULTERIURAS CONTRIBUZIUNS

Patrimoni istoric e cultural

Art.  35 1 Il   chantun   po   conceder   contribuziuns   a   favur   da   mesiras   per   mantegnair   e   per intermediar il patrimoni istoric e cultural dal traffic public.

2 La promoziun ha lieu sin basa d'ina cunvegna da prestaziun cun il chantun.

4. Urari

Regiuns d'urari e procedura d'urari

Art.  36 1 Il   chantun   fixescha   las   regiuns   d'urari   ed   ils   princips   da   la   procedura   d'urari, sch'ellas na vegnan betg prescrittas da la Confederaziun.

2 Las   regiuns   d'urari   coordineschan   ils   giavischs   e   las   dumondas   da   la   regiun respectiva en connex cun il traffic public. Ellas suttamettan al chantun en spezial propostas per concepir la purschida dal traffic public en la regiun e dumondas per giavischs areguard l'urari.

3 Las   regiuns   d'urari   èn   libras   da   concepir   la   procedura   d'urari   per   la   regiun respectiva   e   pon   delegar   las   incumbensas   tenor   l'alinea 2   a   corporaziuns   da vischnancas u ad organisaziuns sumegliantas.

4 La Regenza elegia la presidenta u il president d'urari per mintga regiun d'urari.

10

872.100

5. Controlla tenor il dretg da subvenziun

Contribuziuns da gestiun dal chantun

Art.  37 1 Ils   quints   e   las   bilantschas   da   las   interpresas   da   transport   che   survegnan contribuziuns da gestiun dal chantun, ma che n'èn betg suttamessas a la controlla tenor il dretg da subvenziun confurm a las disposiziuns respectivas da la Lescha federala   davart   il   transport   da   persunas9),   pon   vegnir   pretendids   dal   chantun.   Il chantun   po   pretender   documents   supplementars   ed   ulteriuras   cumprovas   da   las interpresas da transport.

2 Il chantun po controllar periodicamain u tenor basegn, sche las contribuziuns ch'el ha concedì a las interpresas da transport sin basa d'ina cunvegna davart la purschida, sajan vegnidas duvradas confurm a l'intent.

6. Cumpetenzas e giurisdicziun

Cussegl grond

Art.  38 1 Il Cussegl grond fixescha cun il preventiv ils meds finanzials per il traffic public, quai resguardond il concept chantunal dal traffic public.

2 El po – en cumpetenza finala e cun resalva dals conclus ch'èn necessaris tenor il dretg d'aczias – transfurmar en agen chapital ils emprests restituibels e tals ch'èn restituibels   sut   tschertas   cundiziuns   dal   chantun   per   finanziar   l'infrastructura   dal traffic   public,   en   spezial   per   participar   il   chantun   a   sanaziuns   necessarias   da   la bilantscha.

Regenza

Art.  39 1 Sche la Confederaziun ed ils chantuns participads fan medemamain quai, po la Regenza en cumpetenza finala:

a)

desister da la restituziun dals emprests restituibels e da tals ch'èn restituibels sut tschertas cundiziuns dal chantun per finanziar l'infrastructura dal traffic public confurm a sia part da l'emprest;

transfurmar en reservas ils emprests ch'èn restituibels sut tschertas cundiziuns dal chantun per finanziar l'infrastructura dal traffic public confurm a sia part da   l'emprest,   en   spezial   per   sa   participar   a   sanaziuns   da   la   bilantscha necessarias;

transfurmar en chapital d'aczias ils emprests ch'èn restituibels sut tschertas cundiziuns   dal   chantun,   cun   resalva   dals   conclus   necessaris   tenor   il   dretg d'aczias e senza midar las relaziuns acziunarias, en spezial per sa participar a sanaziuns da la bilantscha necessarias.

b)

c)

9) CS 745.1

11

872.100

Meds legals

Art.  40 1 Cunter   decisiuns   dal   departament   davart   la   garanzia   u   davart   la   refusa   da contribuziuns poi vegnir fatg in recurs administrativ tar la Regenza.

2 Las pretensiuns envers il recurs administrativ tenor l'alinea 1 resultan da la Lescha davart la giurisdicziun administrativa10).

3 Davart la garanzia u davart la refusa da contribuziuns, per las qualas i n'exista nagin dretg legal, decida la Regenza definitivamain.

7. Disposiziuns finalas

Disposiziuns transitoricas

Art.  41 1 Questa lescha vegn applitgada er per proceduras ch'èn gia pendentas il mument da sia   entrada   en   vigur.   Exceptadas   da   quai   èn   las   contribuziuns   chantunalas   a sanaziuns da projects dal traffic public tenor la Lescha federala davart l'eliminaziun dals dischavantatgs envers persunas cun impediments11).

2 Per las contribuziuns gia garantidas valan las disposiziuns vertentas.

10) DG 370.100 11) CS 151.3

12

872.100

Tabella da las modificaziuns - tenor conclus

Conclus 02-09-2022

Entrada en vigur 01-01-2023

Element relasch

Modificaziun emprima versiun

Publicaziun en la CUL 2022-048

13

872.100

Tabella da las modificaziuns - tenor element

Element relasch

Conclus 02-09-2022

Entrada en vigur 01-01-2023

Modificaziun emprima versiun

Publicaziun en la CUL 2022-048

14